b'\n_START_ARTICLE_\nJos\xc3\xa9 Carrasco Herrera\n_START_SECTION_\nMilit\xc3\xa0ncia\n_START_PARAGRAPH_\nVa militar a Comissions Obreres (CCOO) i Partit Socialista Unificat de Catalunya (PSUC), a l\'Associaci\xc3\xb3 de Ve\xc3\xafns de Pubilla Cases, "Asociaci\xc3\xb3n Cultural y Recreativa Rumbo" i a l\'Associaci\xc3\xb3 El Pont de la Llibertat de L\xe2\x80\x99Hospitalet Antifranquista._NEWLINE_Entre el 1979-1983, fou Regidor de l\xe2\x80\x99Ajuntament de L\xe2\x80\x99Hospitalet.\n_START_SECTION_\nFets m\xc3\xa9s destacats\n_START_PARAGRAPH_\nEs trasllada a treballar a una col\xc3\xb2nia fabril en els l\xc3\xadmits de Barcelona i Girona, i comparteix l\xe2\x80\x99habitatge de l\xe2\x80\x99empresa amb els sogres. Torna a L\xe2\x80\x99Hospitalet el 1959 i comen\xc3\xa7\xc3\xa0 a treballar a Frasquer\xc3\xadas Pedret, empresa del sector del vidre, despr\xc3\xa9s a Transportes Oliveras i a Autos Florida. El 1962 es trasllad\xc3\xa0 a l\xe2\x80\x99empresa Samper, el 1963 connect\xc3\xa0 amb Comissions Obreres i el 1965, amb altres companys, cre\xc3\xa0 una c\xc3\xa8l\xc2\xb7lula del PSUC amb quatre militants. El 1967 \xc3\xa9s acomiadat de l\xe2\x80\x99empresa, i el 1968 trob\xc3\xa0 feina a Soberana, SA, empresa d\xe2\x80\x99assegurances, on es jubil\xc3\xa0 l\'any 1994._NEWLINE_Connect\xc3\xa0 amb els moviments ve\xc3\xafnals de Pubilla Cases on en va ser fundador de l\xe2\x80\x99associaci\xc3\xb3 de ve\xc3\xafns i membre de la junta. Durant els anys 1975 a 1977 form\xc3\xa0 part de l\xe2\x80\x99"Asociaci\xc3\xb3n Cultural y Recreativa Rumbo", embri\xc3\xb3 del que avui \xc3\xa9s el Grup d\xe2\x80\x99Esplai Pubilla Casas. Va ser un referent del PSUC a Pubilla Cases i la Florida._NEWLINE_En les primeres eleccions democr\xc3\xa0tiques es presenta a regidor en les llistes del PSUC i en surt elegit. El 1981 va ser un dels fundadors de "Tertulia Flamenca de L\xe2\x80\x99Hospitalet". Des de 1994, fou membre de l\xe2\x80\x99Associaci\xc3\xb3 El Pont de la Llibertat de L\xe2\x80\x99Hospitalet Antifranquista\n_START_SECTION_\nBiografia\n_START_PARAGRAPH_\nForma part d\xe2\x80\x99una fam\xc3\xadlia de vuit germans en qu\xc3\xa8 el pare treballava de comerciant de bestiar. A causa de l\xe2\x80\x99extrema pobresa de la seva fam\xc3\xadlia no pot anar a l\xe2\x80\x99escola, per\xc3\xb2 de manera autodidacta apr\xc3\xa8n a escriure i les principals operacions matem\xc3\xa0tiques. Amb 11 anys s\xe2\x80\x99ha de posar a treballar cuidant bestiar a San Roque (Cadis), fins que s\xe2\x80\x99incorpora al servei militar._NEWLINE_El 1955 arriba a L\xe2\x80\x99Hospitalet, on ja viu una de les seves germanes. Comen\xc3\xa7a a treballar a la construcci\xc3\xb3, en una farga, i a poc a poc va arribant tota la seva fam\xc3\xadlia. Es casa a Pubilla Cases el gener de 1957.'